open-index/open-wikipedia-markdown huggingface dataset:
சாலாக் திங்கி இஆர்எல் நிலையம்

**சாலாக் திங்கி இஆர்எல் நிலையம்** (ஆங்கிலம்: *Salak Tinggi ERL Station*; மலாய்: *Stesen ERL Salak Tinggi*) என்பது மலேசியா, சிலாங்கூர், சிப்பாங், சாலாக் திங்கி நகர்ப்புற பகுதியில் அமைந்துள்ள ஒரு தொடருந்து நிலையம் ஆகும். இந்த நிலையம்   விரைவுத் தொடருந்து இணைப்பு *(Express Rail Link)* மூலமாக இயக்கப்படுகிறது. 

பண்டார் சாலாக் திங்கி மற்றும் அதன் சுற்றியுள்ள பகுதிகளிலிருந்து கோலாலம்பூர் பன்னாட்டு வானூர்தி நிலையம் மற்றும் கோலாலம்பூர் நகர மையத்திற்கு பயணிக்கும் பயணிகளுக்கு இந்த நிலையத்தில் உள்ள பல மாடி ஊர்திகள் நிறுத்துமிடம் சேவை செய்கின்றது.

விரைவுத் தொடருந்து இணைப்பு எனும் **இஆர்எல்** இணைப்பு **புத்ராஜெயா** & **சைபர்ஜெயா** எனும் இரண்டு வழித்தடங்களான கேஎல்ஐஏ விரைவுத் தொடருந்து மற்றும் கேஎல்ஐஏ போக்குவரத்து மூலமாகவும் சேவை வழங்குகிறது 

## கேஎல்ஐஏ போக்குவரத்து
**கேஎல்ஐஏ போக்குவரத்து** அல்லது **கோலாலம்பூர் பன்னாட்டு வானூர்தி நிலைய கேஎல்ஐஏ போக்குவரத்து** (*KLIA Transit*) என்பது மலேசியா, கோலாலம்பூர், கோலாலம்பூர் பன்னாட்டு வானூர்தி நிலையத்திற்குச் சேவை செய்யும் தொடருந்து சேவை ஆகும்.

இது கோலாலம்பூரின் முக்கியத் தொடருந்து நிலையமான கோலாலம்பூர்  சென்ட்ரலில் இருந்து கோலாலம்பூர் பன்னாட்டு வானூர்தி நிலையத்தின் கேஎல்ஐஏ T1 *(KLIA T1)* மற்றும் கேஎல்ஐஏ T2 *(KLIA T2)* நிலையங்களுக்குச் சேவை செய்கிறது. 

இந்த கேஎல்ஐஏ போக்குவரத்துச் சேவை,  கேஎல்ஐஏ விரைவுத் தொடருந்துச் சேவையின் அதே வழித்தடங்களையும் பகிர்ந்து கொள்கின்றது. இந்த வழித்தடம்  விரைவுத் தொடருந்து இணைப்பு *(Express Rail Link Sdn. Bhd) (ERL)* மூலம் இயக்கப்படுகிறது.

## சாலாக் திங்கி
சாலாக் திங்கி (*Salak Tinggi*) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு சிறு நகரம். 

கோலாலம்பூர் பன்னாட்டு வானூர்தி நிலையத்தில் இருந்து 13 கி.மீ.; மற்றும் கோலாலம்பூர் மாநகரில் இருந்து 53 கி.மீ.; சிரம்பான் மாநகரில் இருந்து 37 கி.மீ. தொலைவில் உள்ளது. வானூர்தி நிலையத்திற்கு அருகாமையில் இருப்பதால், **சாலாக் திங்கி** நகரத்தை ‘வானூர்தி நிலைய நகரம்’ *(Airport City)* என்றும் அழைப்பது உண்டு. 

இந்த நகரம் நெகிரி செம்பிலான் மாநிலத்தின் நீலாய் நகரில் இருந்து கோலாலம்பூர் பன்னாட்டு வானூர்தி நிலையத்திற்கு செல்லும் வழியில் உள்ளது. சிப்பாங் மாவட்டத்தின் நிர்வாக மையம் இந்த நகரில்தான் அமைக்கப்பட்டு உள்ளது.

1970-ஆம் ஆண்டுகளில் சாலாக் திங்கி நகரம் ஓர் ஒதுக்குப் புறமான கிராமமாக இருந்தது. நிறைய ரப்பர் தோட்டங்கள் இருந்தன. அது ஒரு காட்டுப் பகுதியில் இருந்ததால் மக்கள் நடமாட்டம் மிகவும் குறைவாகவே இருந்தது.

## பேருந்து சேவைகள்

## காட்சியகம்
**சாலாக் திங்கி இஆர்எல் நிலையம் (27 நவம்பர் 2021)**

File:Salak Tinggi ERL Station platform (211127) 01.jpg
File:Salak Tinggi ERL Station concourse (211127).jpg
File:Salak Tinggi ERL Station linkbridge (211127) 03.jpg
File:Salak Tinggi ERL Station platform (211127) 04.jpg
File:Salak Tinggi ERL Station to concourse (211127).jpg


## மேலும் காண்க

* புத்ராஜெயா சென்ட்ரல்
*   பண்டார் தாசேக் செலாத்தான் நிலையம்
* காஜாங் பரவல் இணைப்பு விரைவுச்சாலை
* மலேசிய தொடருந்து போக்குவரத்து
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

*KLIA2 ERL Station | klia2.com.my
*KLIA Ekspres now serving KLIA2

பகுப்பு:மலேசியத் தொடருந்து நிலையங்கள்
பகுப்பு:விரைவுத் தொடருந்து இணைப்பு
பகுப்பு:கோலாலம்பூர் கூட்டாட்சியின் தொடருந்து நிலையங்கள்
பினா ஆறு

**பினா ஆறு** (*Bina River*), இந்தியாவின் மத்தியப் பிரதேசம் மாநிலத்தில் பாயும் பேட்வா ஆற்றின் துணை ஆறு ஆகும். பேட்வா ஆறு யமுனை ஆற்றின் துணை ஆறு ஆகும்.
## தோற்றம்
பினா ஆறு விந்திய மலைத்தொடர்களில் உற்பத்தி ஆகி ராய்சேன் மாவட்டத்தில் உள்ள கைரத்கஞ்ச், பேகம்கஞ்ச், ரகத்கஞ்ச், குராய் மற்றும் சாகர் மாவட்டத்தின் ஏரண் மற்றும் பினா நகரங்களின் வழியாக பாய்ந்து, இறுதியாக பேட்வா ஆற்றுடன் கலக்கிறது.
## மேற்கோள்கள்

பகுப்பு:மத்தியப் பிரதேச ஆறுகள்
பகுப்பு:ராய்சேன் மாவட்டம்
பகுப்பு:சாகர் மாவட்டம்
டி. அதிவீரபாண்டியன்

**டி. அதிவீரபாண்டியன்** (*T. Athiveerapandian*, 1966 - 2025) என்பவர் தமிழக ஓவியர்களுள் ஒருவர். இவர் அரூப கலைபாணி ஓவியங்களை வரைவதில் வல்லுநர். இவர் பன்னாட்டு கலை அரங்கில் கவனம் பெற்ற தமிழக ஓவியர்களில் ஒருவராவார். குறிப்பாக நெய்தல் நிலக் காட்சிகளை ஓவியங்களாக வரைந்ததற்காக அறியப்படுகிறார்.

## வாழ்க்கை வரலாறு
அதிவீரபாண்டியன் 1966 சனவரி 15 ஆம் நாள் சென்னை, இராயபுரத்தில் பிறந்து வளர்ந்தார். கடல்சார்ந்த பகுதியில் பிறந்தாலும், இவரின் தாயார் மீனவச் சிறுவர்களுடன் பழக அனுமதிக்காமல் வீட்டிலேயே வைத்திருந்தார். பொதுவுடமைவாதியான இவரின் தந்தை துறைமுகத் தொழிலாளர் சங்கச் செயலாளராக இருந்தார். இதனால் வீட்டில் சோவியத் இதழ்களும், நூல்களும் இருந்தன. எனவே சிறுவயதிலிருந்தே வாசிப்பதும், வரைவதும் இவரது பொழுது போக்காக இருந்தது.

இவரின் அண்ணன் மணவாளன் கடல்சார் பொறியியல் படித்து, கப்பலில் பணிக்குச் சேர்ந்தார். இவருக்கு ஓவியத்தில் ஆர்வமிருந்ததால், வெளிநாட்டுப் பயணங்களின்போது அங்கு கிடைக்கும் உயர்தர வண்ணங்களை வாங்கி அனுப்புவார். இராயபுரம் புனித பீட்டர் பள்ளியில் இவர் பயின்றபோது இவரது ஓவிய ஆசிரியராக இருந்த பீட்டர் இவரது ஓவிய ஆர்வத்தை ஊக்கப்படுத்தினார். பள்ளி இறுதித்தேர்வில் அதிவீரபாண்டியன் தோல்வியடைந்தார். 1984 இல் சென்னை ஓவியக் கல்லூரியில் பட்டயப் படிப்பில் மாணவராகச் சேர்ந்தார். 1998 ஆம் ஆண்டு அதே கல்லூரியில் ஓவியத்தில் முதுகலைப் பட்டம் பெற்றார்.

இவர் துவக்கத்தில் கல்லூரியில் தத்ரூபமான ஓவியங்களை வரைவதில் ஈடுபாடு கொண்டிருந்தார். கல்லூரியில் இவரின் சக மூத்த மாணவரான நடேஷ் வரைந்த *அரூப மியூரல்* ஓவியங்கள் அதிவீரபாண்டியனை வெகுவாக கவந்தன. அதன் பிறகு இவர் அரூப ஓவியங்களைத் தீட்டத் தொடங்கினார். இவரது ஓவியங்களின் கண்காட்சி பல நகரங்களில் நடத்தப்பட்டுள்ளன.

## விருதுகள்
* மனிதவள அமைச்சகத்தின் ஜூனியர் பெல்லோசிப் (1992-1994 )
* இந்திய அரசு மற்றும் மூத்த ஆராய்ச்சி மானிய பெல்லோசிப் 92011-2013 )
* தமிழ்நாடு அரசு அகாதமி விருது (1997, 1990)
* பிராந்திய ஓவியத்திற்கான லலித் கலா அகாடமி விருது (1992) 
* ஆராய்ச்சி மானிய விருது (1990-1991)

## மேற்கோள்கள்

பகுப்பு:தமிழக ஓவியர்கள்
பகுப்பு:சென்னை மக்கள்
பகுப்பு:1966 பிறப்புகள்
பகுப்பு:2025 இறப்புகள்
வாடிநார்

**வாடிநார்** (*Vadinar*), இந்தியாவின் குஜராத் மாநிலத்தின் கச்சு வளைகுடாவில் உள்ள தேவபூமி துவாரகை மாவட்டத்தில் உள்ள ஒரு சிற்றூர் ஆகும். வாடிநாரில் *நயாரா எனர்ஜி* நிறுவனத்தின், இந்தியாவின் இரண்டாவது பெரிய பாறை எண்ணெய் சுத்திகரிப்பு ஆலை உள்ளது.மேலும் வாடிநாரில் ரிலையன்ஸ் இன்டஸ்ட்ரீஸ் மற்றும் எஸ்ஸார் குழுமத்தின் பாறை எண்ணெய் சுத்திகரிப்பு ஆலைகள் உள்ளது. மேலும் வாடிநாரில் பாரத்-ஓமன் கூட்டுறவில் இயங்கும் எண்ணெய் சுத்திகரிப்பு ஆலை உள்ளது. வாடிநாரில் உப்பு தயாரிக்கும் உப்பளங்கள் அதிகம் உள்ளது. 
## துறைமுகம்
வாடிநார் அருகே கண்ட்லா துறைமுகம் உள்ளது.  25 செப்டம்பர் 2017 அன்று இதன் பெயரை *தீனதயாள் உபாத்தியாயா துறைமுகம்* எனப்பெயர் மாற்றம் செய்யப்பட்டுள்ளது.
## போக்குவரத்து
வாடிநார் சிற்றூருக்கு 47 கிலோமீட்டர் தொலைவில் உள்ள ஜாம்நகரில் வானூர்தி நிலையம் மற்றும் தொடருந்து நிலையம் உள்ளது.  
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  வாடிநார் சிற்றூரின் மொத்த மக்கள் தொகை 8,946 ஆகும்.
## மேற்கோள்கள்

பகுப்பு:தேவபூமி துவாரகை மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
அனுகிரகா சமூக அறிவியல் கல்லூரி

**அனுகிரகா சமூக அறிவியல் கல்லூரிி** (*Anugraha Institute of Social Sciences*) என்பது இந்தியாவின், தமிழ்நாட்டின், திண்டுக்கல்லில் அமைந்துள்ள ஒரு சுயநிதி, இருபாலர் கலைக் கல்லூரி ஆகும்.

## வரலாறு
அனுக்கிரகா சமூக அறிவியல் கல்லூரி 2010ஆம் கல்வியாண்டு முதல் (அரசாணை 225 / 2010) செயல்படுகிறது. இக்கல்லூரி கல்லூரி மதுரை பல்கலைக்கழக இணைவுபெற்றது. அனுக்கிரகா அறக்கட்டளையின் கீழ் பதிவு செய்யப்பட்டுள்ளது. "கல்வி மூலம் மனித ஆற்றல்களையும் வளங்களையும் மேம்படுத்துவதன் மூலம் சிறந்த எதிர்காலத்தை உருவாக்கும் தொலைநோக்குப் பார்வையுடன் நிறுவனம் தொடங்கப்பட்டுள்ளது.

## இருப்பிடம்
அனுகிரகா சமூக அறிவியல் கல்லூரி திண்டுக்கல்-நத்தம் சாலையில் அமைந்துள்ளது. 

## மேற்கோள்கள்

பகுப்பு:மதுரை காமராசர் பல்கலைக்கழக இணைவுக்கல்லூரிகள்
பகுப்பு:திண்டுக்கல் மாவட்டத்திலுள்ள தனியார் கலைக் கல்லூரிகள்
லயோலா தொழினுட்பப் பள்ளி

**லயோலா தொழினுட்பப் பள்ளி** (*Loyola Tech School*) என்பது தமிழ்நாட்டின், திண்டுக்கல்லில் அமைந்துள்ள ஒரு சுயநிதி இருபாலர் பள்ளியாகும்.

## வரலாறு
இப்பள்ளி 2025 ஆம் ஆண்டு திறக்கப்பட்டது. பள்ளி துவக்கப்பட்ட முதல் ஆண்டில், பள்ளியானது நடுவண் இடைநிலைக் கல்வி வாரியம் இணைவுபெற்றது. 

## இருப்பிடம்
இக்கல்லூரி கரூர் சாலையில் அமைந்துள்ளது. 

## மேற்கோள்கள்

## வெளியிணைப்புகள்
*  

பகுப்பு:திண்டுக்கல் மாவட்டத்திலுள்ள தனியார் பள்ளிகள்
சமந்த் சுப்பிரமணியன்

**சமந்த் சுப்பிரமணியன்** (*Samanth Subramanian*) என்பவர் இலண்டனை தளமாகக் கொண்ட ஒரு இந்திய எழுத்தாளரும், பத்திரிகையாளரும் ஆவார். இவர் பென் ஸ்டேட் பல்கலைக்கழகத்தில் இதழியலும்,  கொலம்பியா பல்கலைக்கழகத்தில் சர்வதேச உறவுகள் குறித்தும் பயின்றார். 2018–19 ஆம் ஆண்டில், இவர் நியூயார்க் நகர பல்கலைக்கழகத்தில் லியோன் லெவி ஃபெலோவாக இருந்தார். இவர் *தி நியூ யார்க்கர்*, *[[த நியூயார்க் டைம்ஸ்]]*, *[[தி கார்டியன்]]* , வயர்ட் ஆகியவற்றில் தொடர்ந்து எழுதிவருகிறார்.

## நூல்கள்
சுப்பிரமணியனின் முதல் புத்தகமான *ஃபாலோவிங் ஃபிஷ்: டிராவல்ஸ் அரவுண்ட் தி இந்தியன் கோஸ்ட்* (2010, பெங்குயின் புக்ஸ் இந்தியா) என்பது இந்திய மீன்வளம் மற்றும் கடல் உணவு வகைகள் பற்றிய பயணக் குறிப்பு நூல் ஆகும்.

இவரது இரண்டாவது புத்தகமான *[[திஸ் டிவைடட் ஐலாண்ட்|திஸ் டிவைடட் ஐலேண்ட்: ஸ்டோரிஸ் ஃப்ரம் தி ஸ்ரீலங்கன் சிவில் வார்]]* (2015, அட்லாண்டிக் புக்ஸ்) சாமுவேல் ஜான்சன் பரிசு மற்றும் ராயல் சொசைட்டி ஆஃப் லிட்டரேச்சரின் ஒன்டாட்ஜே பரிசு போன்றவற்றிற்கு பரிந்துரைக்கப்பட்டது. சுகேது மேத்தாவுக்குப் பிறகு அபுனைவுக்கு இந்த மதிப்புமிக்க விருதுக்கு பரிந்துரைக்கப்பட்ட இரண்டாவது இந்திய எழுத்தாளர் என்ற பெருமையைப் பெற்றார். *[[தி கார்டியன்|தி கார்டியனில்]]* எழுதிய வில்லியம் டால்ரிம்பிள்,  போர் வேதனைகளின் குறிப்பிடத்தக்க, நெகிழ்ச்சியான சித்தரிப்பு என்று இந்த நூலைக் குறிப்பிட்டார். இது "அரசாங்கத்தால் திணிக்க முற்படும் மறதிக்கு எதிராக ஒரு சிறந்த இலக்கிய நினைவுச்சின்னமாக நிற்கும்" என்றார்.

இவரது மூன்றாவது பெரிய படைப்பான, *எ டாமிடேட்டட் கேரக்டர்: தி ராடிகல் சூன்ஸ் அண்ட் ரெஸ்ட்லெஸ் பாலிடிக்ஸ் ஜே. பி. எஸ் ஹால்டேன்* (2019) என்பது ஜே. பி. எஸ் ஹால்டேனின்  வாழ்க்கை வரலாறு ஆகும். இந்தப் புத்தகம் *தி நியூயார்க் டைம்ஸ் பத்திரிகையால்* *2020 ஆம் ஆண்டின் 100 குறிப்பிடத்தக்க புத்தகங்களில்* ஒன்றாகத் தேர்ந்தெடுக்கப்பட்டது.

இவரது கட்டுரைகள் சிங்கப்பூரில் நில மீட்பு  முதல் தமிழ்  புனைகதை வரை பல்வேறு தலைப்புகளை உள்ளடக்கியது.

இவர் *ப்ளூம்பெர்க் பிசினஸ் வீக்கிற்காக* புதிய தனிமங்களின் தொகுப்பு பற்றி எழுதினார்.

2024 ஏப்ரலில், இந்தியப் பொதுத் தேர்தலுக்கு முன்னதாக, இராகுல் காந்தியின் இந்திய ஒற்றுமைப் பயணம், இந்திய ஒற்றுமை நீதிப் பயணம் மற்றும் பிற தலைப்புகளை உள்ளடக்கிய இராகுல் காந்தியின் சுயவிவரத்தை *தி நியூயார்க் டைம்ஸ் இதழில்* சுப்பிரமணியன் எழுதினார்.

## மேற்கோள்கள்

## வெளி இணைப்புகள்
* 
* Samanth Subramanian on *[[The New Yorker]]*
* Samanth Subramanian on *[[தி கார்டியன்]]*

பகுப்பு:வாழும் மக்கள்
பகுப்பு:இந்திய ஆண் ஊடகவியலாளர்கள்
கி. ஆறுமுகம்

**கி. ஆறுமுகம்** (*K. Arumugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் திருக்கச்சூர் கிராமத்தினைச் சேர்ந்தவர். இளநிலை அறிவியல் பட்டம் பெற்றுள்ள ஆறுமுகம் பாட்டாளி மக்கள் கட்சியினைச் சார்ந்த இவர், 2001, 2006ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் செங்கல்பட்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

### 2006

## மேற்கோள்கள்

பகுப்பு:1958 பிறப்புகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பெ. வாசுதேவன்

**பெ. வாசுதேவன்** (*P. Vasudevan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் செய்யூர் வட்டம் பெருமாள்சேரி கிராமத்தினைச் சேர்ந்தவர். பத்தாம் வகுப்பு வரை படித்துள்ள வாசுதேவன் அனைத்திந்திய அண்ணா திராவிட முன்னேற்றக் கழகம் கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மதுராந்தகம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். இத்தேர்தலில் இவர் 57,610 வாக்குகள் பெற்று தனக்கு அடுத்தபடியாக 45,916 வாக்குகள் பெற்ற திமுக வேட்பாளர் எஸ். டி. உக்கம்சந்தை 11,604 வாக்குகள் வித்தியாசத்தில் தோற்கடித்தார்.

## தேர்தல் செயல்பாடு
### 2001

## மேற்கோள்கள்

பகுப்பு:1950 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
மிர்சாபூர் மணிக்கூண்டு

**மிர்சாபூர் மணிக்கூண்டு** (*Mirzapur Clock Tower*) இந்திய மாநிலமான உத்தரப் பிரதேசத்தில் உள்ள மிர்சாபூரில் அமைந்துள்ள ஒரு பாரம்பரியக் கட்டடம் ஆகும். நேர்த்தியான சிற்ப வேலைப்பாடுகளால் இது அலங்கரிக்கப்பட்டுள்ளது. 1000 கிலோ எடையுள்ள உலோகக் கலவையால் ஆக்கப்பட்ட மணியுடன் கூடிய கடிகாரமும் கோபுரத்தின் மேல் 20 அடி நீள ஊசலும்  தொங்கவிடப்பட்டுள்ளது. இலண்டனின் மியர்சு சுடான் வங்கி நிறுவனம் 1866 ஆம் ஆண்டில் இக்கடிகாரத்தை உருவாக்கியது. மணிக்கூண்டு கோபுரம் 1891 ஆம் ஆண்டில் நிறுவப்பட்டது. 

## முக்கியத்துவம்
இந்திய சீர் நேரம் மிர்சாபூரில் உள்ள மிர்சாபூர் மணிக்கூண்டு கோபுரத்தில் வரும் 82.5 டிகிரி கிழக்கு தீர்க்கரேகையிலிருந்து கணக்கிடப்படுகிறது.  இந்த கடிகார கோபுரம் மிர்சாபூர் காந்தா கர் என்று பிரபலமாக அறியப்படுகிறது.

## மேற்கோள்கள்

பகுப்பு:இந்தியாவில் உள்ள மணிக்கூண்டுகள்
பகுப்பு:மணிக்கூட்டுக் கோபுரங்கள்
புத்த கிருஷ்ண சைதன்யா ரெட்டி

**புத்த கிருஷ்ண சைதன்யா ரெட்டி** (*Putha Krishna Chaitanya Reddy*) இந்தியாவின் ஆந்திரப் பிரதேசத்தைச் சேர்ந்த அரசியல்வாதி ஆவார். இவர் கடப்பா மாவட்டத்தில் உள்ள கமலாபுரம் சட்டமன்றத் தொகுதியின் சட்டமன்ற உறுப்பினர் ஆவார். தெலுங்கு தேசம் கட்சியைப் பிரதிநிதித்துவப்படுத்துகிறார். 2024-ஆம் ஆண்டில் நடைபெற்ற ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார்.

## இளமையும் கல்வியும்
ரெட்டி ஆந்திராவில் கமலாபுரத்தைச் சேர்ந்தவர். இவருடைய தந்தை பூதா நரசிம்ம ரெட்டி கமலாபுரம் சட்டமன்றத் தொகுதியில் 2004 முதல் 2019 வரை நான்கு முறை தெலுங்கு தேசம் கட்சி சார்பில் சட்டமன்றத் தேர்தலில் போட்டியிட்டுத் தோல்வியடைந்தார். இங்கிலாந்தின் மிடில்செக்ஸ் பல்கலைக்கழகத்தில் 2005-இல் தகவல் மற்றும் தொழினுட்பத்தில், ரெட்டி முதுநிலை அறிவியல் பட்டம் பெற்றுள்ளார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:1982 பிறப்புகள்
பகுப்பு:வாழும் மக்கள்
இராச்சரிக்கம்

**இராச்சரிக்கம்** (*Racharikam*) என்பது சுரேஷ் லங்காலபள்ளி இயக்கத்தில் 2025-இல் வெளியான தெலுங்கு மொழி அரசியல் நாடகத் திரைப்படம் ஆகும். இத்திரைப்படத்தில் விஜய் சங்கர், வருண் சந்தேஷ் மற்றும் அப்சரா ராணி ஆகியோர் முக்கிய வேடங்களில் நடித்துள்ளனர்.

இப்படம் ஜனவரி 31,2025 அன்று வெளியிடப்பட்டது.

## கதை
1980களில் இராச்சகொண்டா என்னும் இடத்தில் நடப்பதாக அமைக்கப்பட்டுள்ள இந்தப் படத்தின் கதை அரசியல் மேலாதிக்கத்தைப் பெற விரும்பும் சகோதரர்களான பார்கவி மற்றும் விவேக் ரெட்டி ஆகியோரைச் சுற்றி வருகிறது. அவர்களின் பயணம் மன சக்தி கட்சியைச் சேர்ந்த இளைஞர் தலைவரான சிவாவுடன் குறுக்கிடுகிறது. 

இப்படத்திற்கு இசையமைப்பாளர் வேங்கி இசையமைத்துள்ளார்.

## வெளியீடும் வரவேற்பும்
*இராச்சரிக்கம்* முதலில் 2025,பிப்ரவரி 1 அன்று வெளியிட திட்டமிடப்பட்டது. ஆனால் ஒரு நாள் முன்னதாக ஜனவரி 31,2025 அன்று வெளியிடப்பட்டது.

தி ஹான்ஸ் இந்தியா என்ற ஆங்கில இதழ் படத்திற்கு 5 க்கு 3 மதிப்பீட்டைக் கொடுத்து, “*ராச்சரிக்கம்* வலுவான நடிப்பு மற்றும் ஈர்க்கக்கூடிய கதைசொல்லலுடன் நன்கு வடிவமைக்கப்பட்ட அரசியல் த்ரில்லர்” என்று எழுதியது. *ஓடிடிபிளே* கலவையான விமர்சனத்தைத் தந்தது.

## மேற்கோள்கள்

## வெளி இணைப்புகள்
*
பகுப்பு:2025 திரைப்படங்கள்
பகுப்பு:தெலுங்குத் திரைப்படங்கள்
தமிழ்நாடு வனவியல் பயிற்சிக் கல்லூரி

**தமிழ்நாடு வனவியல் பயிற்சிக் கல்லூரி** ஆனது 1912 ஆம் ஆண்டு அப்போதைய மெட்ராஸ் பிரெசிடெண்சி அரசாங்கத்தால் சென்னை வனக் கல்லூரியாக தொடங்கப்பட்டது. கோயம்புத்தூர் வனப் பாதுகாவலராக இருந்த எஃப். ஏ. லாட்ஜ் என்பவர், இந்தக் கல்லூரி கோவையில் நிறுவுவதற்குக் காரணமாக இருந்தார். 2012 ஆம் ஆண்டு TNFA நூற்றாண்டு கொண்டாடியது. பல்வேறு மாநிலங்கள் மற்றும் நாடுகளை சார்ந்த 2,000 இற்கும் மேற்பட்ட வனச் சரக அலுவர்களுக்கு பயிற்சி அளித்த பயிற்சியகமாக ஒரு பெரிய வரலாற்றையும் புகழையும் பெற்றது.

இது, தமிழ்நாடு வன உயிர் பயற்சியகம் கட்டுப்பாட்டில் உள்ளது. மேலும், இது 1961 ஆண்டு ஒருங்கிணைந்த வனவியல் பயிற்சிப் பள்ளியாக தொடங்கப்பட்டது. 1987 ஆண்டு தமிழ்நாடு வனவியல் கல்லூரி ஆக தரம் உயர்த்தப்பட்டது. 2005 ஆண்டு வனவியல் பயிற்சிக் கல்லூரி என்று பெயர் மாற்றம் செய்யப்பட்டது. 

## மேற்கோள்கள்

பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்
ஆல்டோ மசோலா

**ஆல்டோ மசோலா** (*Aldo Massola*) என்பவர் இத்தாலிய-ஆசுத்திரேலிய மானுடவியலாளர் ஆவார். 1910 ஆம் ஆண்டு செப்டம்பர் மாதம் 9 ஆம் தேதியன்று இவர் பிறந்தார். 1954 ஆம் ஆண்டு முதல்  1964 ஆம் ஆண்டு  வரை மெல்போர்னில் உள்ள விக்டோரியா தேசிய அருங்காட்சியகத்தின் காப்பாளராக இருந்தார். தனது தனிப்பட்ட வாழ்க்கையில் ஊழலை முறியடித்து பழங்குடி விக்டோரியர்களைப் பற்றி பல செல்வாக்குமிக்க புத்தகங்களை எழுதினார்.

இத்தாலியின் ரோம் நகரத்தில் பிறந்த இவர், 1923 ஆம் ஆண்டில்  தனது குடும்பத்துடன் மெல்போர்னுக்கு குடிபெயர்ந்தார் 1964 ஆம் ஆண்டில்  சிறையில் அடைக்கப்பட்டார், 250 எண்ணிக்கைக்கும் மேற்பட்ட அரிய தங்க நாணயங்கள் திருடப்பட்டதாக இவர் மீது குற்றம் சுமத்தப்பட்டது. 

இவரது பணி மாற்றப்பட்டு புதுப்பிக்கப்பட்டாலும், இந்தத் துறையில் இவரது முன்னோடி படிப்புகள் காரணமாக முக்கியமானவராகக் கருதப்பட்டார். புஞ்சில் குகை: தென்கிழக்கு ஆத்திரேலியப் பழங்குடியினரின் கட்டுக்கதைகள், புராணங்கள் மற்றும் மூடநம்பிக்கைகள் (1968); பழங்குடி விக்டோரியாவுக்கான பயணம் (1970); விக்டோரியாவில் உள்ள பழங்குடி தொண்டு நிலையங்கள் (1970) மற்றும் தென்கிழக்கு ஆத்திரேலியாவின் பழங்குடியினர் அவர்கள் இருந்தபடி (1971) என்பன இவர் எழுதி வெளியிட்ட புத்தகங்களாகும். 

1975 ஆம் ஆண்டு சூலை மாதம் 6 ஆம் தேதியன்று காலமானார். 

## மேற்கோள்கள்

## வெளி இணைப்புகள்
* The Aldo Massola Scrapbook
* Aldo Massola at Encyclopedia of Australian Science

பகுப்பு:1910 பிறப்புகள்
பகுப்பு:1975 இறப்புகள்
பகுப்பு:மானிடவியலாளர்கள்
பகுப்பு:இத்தாலியர்
பகுப்பு:ஆத்திரேலியர்கள்
பகுப்பு:நாணயங்கள் சேகரிப்பாளர்கள்
ஆரி ஆவ்தோர்ன்

**ஆரி ஆவ்தோர்ன்** (*Harry Hawthorn*) என்பவர் கனடிய மானிடவியலாளரும் ஓர் அருங்காட்சியக கண்காணிப்பாளரும் ஆவார். 1910 ஆம் ஆண்டு அக்டோபர் மாதம் 15 ஆம் தேதியன்று இவர் பிறந்தார். பிரித்தானிய கொலம்பியாவின் கடலோர முதல் நாடுகளுடன் இணைந்து பணியாற்றியதற்காக இவர் நன்கு அறியப்பட்டார்.

நியூசிலாந்தின் வெலிங்டன் நகரத்தின் யோசியா என்றி ஆவ்தோர்ன் மற்றும் என்றிட்டா லூயிசா ஆன்சன் தம்பதியருக்கு ஆரி ஆவ்தோர்ன் மகனாகப் பிறந்தார்.

இரண்டு முறை திருமணம் செய்து கொண்டார். முதலில் ஐலீன் என்ற பெண்ணை திருமணம் செய்தார். பின்னர் ஆட்ரி என்ற பெண்ணை திருமணம் செய்தார். ஆரி ஆவ்தோர்ன் ஆட்ரி தம்பதிக்கு இரண்டு குழந்தைகள் இருந்தனர்.

விக்டோரியா பல்கலைக்கழகக் கல்லூரியில் இளம் அறிவியல் மற்றும்  முதுநிலை அறிவியல் பட்டங்களைப் பெற்றார். பின்னர் ஆக்லாந்து பல்கலைக்கழகக் கல்லூரியில் இளங்கலைப் பட்டம் பெற்றார். இப்பட்டங்கள் நியூசிலாந்து பல்கலைக்கழகத்தால் வழங்கப்பட்டன. யேல் பல்கலைக்கழகத்தில் முனைவர் பட்டம் பெற்றார். அவரது முதல் களப்பணி அனுபவங்கள் நியூசிலாந்து மற்றும் பெருவின் மாவோரியுடன் இருந்தன.

1947 ஆம் ஆண்டில் பிரிட்டிசு கொலம்பியா பல்கலைக்கழகத்தின் ஆசிரிய உறுப்பினராகச் சேர்ந்தார். 1949 ஆம் ஆண்டில் உருசியாவில் தோன்றிய ஆன்மிக இனக்குழு மக்களாகிய டூகோபோர்கள் பற்றிய ஆய்வைத் தொடங்கினார். இளநிலை பட்டப் படிப்பிற்கான மானிடவியல் பாடத்திட்டத்தை நிறுவினார்.

வடமேற்கு கடற்கரை இந்திய கலையின் சட்டப்பூர்வமான உயர் கலை என்று ஆதரித்தார். இவரின் மனைவி மற்றும் சக ஊழியர் ஆட்ரி ஆவ்தோர்னுடன் இணைந்து, இளநிலை பட்டப் படிப்பிற்கான உலகத் தரம் வாய்ந்த மானுடவியல் அருங்காட்சியகத்தை நிறுவுவதில் முக்கிய பங்காற்றினார். முங்கோ மார்ட்டின் மற்றும் பில் ரீட் போன்ற வடமேற்கு கடற்கரை கலைஞர்களின் ஆரம்பகால ஆதரவாளராகவும் இருந்தார்.

கனடா அரசாங்கம் வழங்குகின்ற இரண்டாவது மிக உய்ர்ந்த குடிமக்கள் விருதை வென்றார்.

இவரது ஆய்வுக் கட்டுரைகள் பிரித்தானியக் கொலம்பியா பல்கலைக் கழகத்தில் உள்ளன.

2006 ஆம் ஆண்டு சூலை மாதம் 29 ஆம் தேதியன்று காலமானார்.

## வெளியீடுகள்
* “தி மாவோரி: பண்பாடு பற்றிய ஓர் ஆய்வு” (1944)  
* “பொலிவியாவின் டிடிகாக்கா ஏரி பீடபூமியின் ஐமாரா இந்தியர்கள்” (பெர்னார்டு இயோசப் சீகல் மற்றும் ரஃபேல் பட்டாய் ஆகியோருடன்) (1947)
* “பிரிட்டிசு கொலம்பியாவின் டௌகோபர்கள்”  (1955) 
* “பண்பாட்டு பரிணாமம் அல்லது பண்பாட்டு மாற்றம்: பாலினீசியாவின் வழக்கு” (சிரில் எசு. பெல்சாவுடன்) 1957
* “பிரிட்டிசு கொலம்பியாவின் இந்தியர்கள்” (1958)
* “கனடாவின் சமகால இந்தியர்கள் பற்றிய ஓர் ஆய்வு” (1966) 

## மேற்கோள்கள்

## வெளி இணைப்புகள்
*UBC Archives - Harry Hawthorn
*UBC Archives - Honorary Degree Citations 1972-1980
* A Look Back to the Beginning: Seventy Years of MOA in the Making

பகுப்பு:1910 பிறப்புகள்
பகுப்பு:2006 இறப்புகள்
பகுப்பு:யேல் பல்கலைக்கழக முன்னாள் மாணவர்கள்
பகுப்பு:மானிடவியலாளர்கள்
பகுப்பு:நியூசிலாந்து மக்கள்
பகுப்பு:கனடாவில் குடியேறியவர்கள்
வாடிநார் எண்ணெய் சுத்திகரிப்பு ஆலை

**வாடிநார் எண்ணெய் சுத்திகரிப்பு ஆலை** (*Vadinar Refinery*), இந்தியாவின் குஜராத் மாநிலத்தில் உள்ள தேவபூமி துவாரகை மாவட்டத்தில் கச்சு வளைகுடாவில் உள்ள வாடிநார்  சிற்றூரில் அமைந்த பாறை எண்ணெய் சுத்திகரிப்பு ஆலை ஆகும்.  எஸ்ஸார் எரிசக்தி நிறுவனத்தின் கீழ் செயல்படும் நயாரா எனர்ஜி நிறுவனத்திற்கு சொந்தமான வாடிநார் எண்ணெய் சுத்திகரிப்பு ஆலையை 2006ஆம் ஆண்டு முதல் செயல்படுகிறது. இவ்வாலை ஆண்டிற்கு 20 மில்லியன் டன்கள் (நாள் ஒன்றுக்கு 405,000 பீப்பாய்கள்) பெட்ரோல், டீசல் போன்ற பெட்ரோலியப் பொருட்களை உற்பத்தி செய்கிறது. இதுவே இந்தியாவின் இரண்டாவது பெரிய எண்ணெய் சுத்திகரிப்பு ஆலை ஆகும்.

## தடை
நயாரா நிறுவனத்தின் வாடிநார் எண்ணெய் சுத்திகரிப்பு ஆலையிலிருந்து உற்பத்தி செய்யப்படும் பெட்ரோலியப் பொருட்கள் மீது ஐரோப்பிய ஒன்றியம் இறக்குமதிக்கு தடை செய்துள்ளது.
## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
* எஸ்ஸார் எரிசக்தி நிறுவனம்
## மேற்கோள்கள்

பகுப்பு:தேவபூமி துவாரகை மாவட்டம்
பகுப்பு:இந்தியாவில் எண்ணெய் தூய்விப்பாலைகள்
நயாரா எனர்ஜி

எஸ்ஸார் குழுமத்திற்கு சொந்தமான **நயாரா எனர்ஜி நிறுவனம்** (*Nayara Energy*), இந்தியாவின் குஜராத் மாநிலத்தின் தேவபூமி துவாரகை மாவட்டத்தில் உள்ள் வாடிநார் எனும் சிற்றூரில் வாடிநார் எண்ணெய் சுத்திகரிப்பு ஆலையை நடத்துகிறது. வாடிநார் எண்ணெய் சுத்திகரிப்பு ஆலை பாறை எண்ணெய்யை சுத்திகரித்து ஆண்டிற்கு 250 மில்லியன் டன் பெட்ரோலியப் பொருட்களை உற்பத்தி செய்கிறது.இதுவே இந்தியாவின் இரண்டாவது எண்ணெய் சுத்திகரிப்பு ஆலை ஆகும்.நயாரா நிறுவனம் இந்தியாவின் பல மாநிலங்களில் 6000+  சில்லறை பெட்ரோல் & டீசல் விற்பனை நிலையங்களைக் கொண்டுள்ளது.
## நிறுவனம் மீதான தடைகள்
### சூலை 2025 – ஐரோப்பிய ஒன்றியத்தின் தடைகள்
நயாரா நிறுவனம் உருசியாவிடமிருந்து பாறை எண்ணெய்யை வாங்குவதால், 18 சூலை 2025 அன்று ஐரோப்பிய ஒன்றியம் நயாரா நிறுவனததின் பெட்ரோலியப் பொருட்களை வாங்குவதற்கு தடை விதித்தது.
## இதனையும் காண்க
* எஸ்ஸார் குழுமம்
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
## மேற்கோள்கள்

## வெளி இணைப்புகள்
* Essar Oil BSE listing
பகுப்பு:இந்திய நிறுவனங்கள்
பகுப்பு:இந்தியப் பெட்ரோலியம் மற்றும் எரிவாயு நிறுவனங்கள்
ஜாம்நகர் எண்ணெய் சுத்திகரிப்பு ஆலை

**ஜாம்நகர் எண்ணெய் சுத்திகரிப்பு ஆலை** (*Jamnagar Refinery*), ரிலையன்ஸ் இன்டஸ்ட்ரீஸ் நிறுவனத்தால் இந்தியாவின் குஜராத் மாநிலத்தின் ஜாம்நகர் மாவட்டத்தில் *மோதிகாவ்டி* எனும் ஊரில் பாறை எண்ணெய்யை சுத்திகரித்து, பெட்ரோலியப் பொருட்களை உற்பத்தி செய்யும் ஆலை ஆகும். 14 சூலை 1999 அன்று  நிறுவப்பட்ட இவ்வாலை நாள் ஒன்றுக்கு  பெட்ரோலியப் பொருட்களை உற்பத்தி செய்தது.  இவ்வாலை விரிவாக்கம் செய்த பிறது, தற்போது நாள் ஒன்றுக்கு 1.4 மில்லியன் டன் பெட்ரோல், டீசல், மண்ணெய் போன்ற பெட்ரோலிய பொருட்களை உற்பத்தி செய்து உலகின் முதலிடத்தில் உள்ளது. 

## பசுமை இல்ல வாயுக்கள் வெளியேற்றம்
ஜாம்நகர் எண்ணெய் சுத்திகரிப்பு ஆலை, பசுமை இல்ல வாயுக்களை வெளிற்றுவதில் முதலிடத்தில் உள்ளது. 2022ஆம் ஆண்டில் கிடைத்த தரவுகளின்படி, இவ்வாலை, 19.76 மில்லியன் டன் அளவிற்கு பசுமை இல்ல வாயுகிக்களை வளிமண்டலத்தில் வெளியிட்டுள்ளது.

## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்

## மேற்கோள்கள்

## வெளி இணைப்புகள்
* 

பகுப்பு:ஜாம்நகர் மாவட்டம்
பகுப்பு:இந்தியாவில் எண்ணெய் தூய்விப்பாலைகள்
மங்களூர் எண்ணெய் சுத்திகரிப்பு ஆலை

**மங்களூர் எண்ணெய் சுத்திகரிப்பு மற்றும் பெட்ரோலியப் பொருட்கள் உற்பத்தி ஆலை** (*Mangalore Refinery and Petrochemicals Limited* (சுருக்கமாக:*MRPL*), இந்தியாவின் கர்நாடகம் மாநிலம், தெற்கு கன்னட மாவட்டம், மங்களூர் நகரம் அருகே அரபுக் கடற்கரை அருகே உள்ள *கட்டிபல்லா* எனுமிடத்தில், எண்ணெய் மற்றும் இயற்கை எரிவாயுக் கழகத்தால் 1980ஆம் ஆண்டில் நிறுவப்பட்ட ஆலை ஆகும். இவ்வாலை பாறை எண்ணெய்யிலிர்ந்து பெட்ரோல், டீசல், மண்ணெண்ணெய், வானூர்தி பெட்ரோல், இயற்கை எரிவாயு மற்றும்  பெட்ரோலிய வேதிப் பொருட்களை உற்பத்தி செய்கிறது. 1980ஆம் ஆண்டின் 

துவக்கத்தில் இவ்வாலை ஆண்டிற்கு 15 மில்லியன் டன் பெட்ரோலியப் பொருட்களை உற்பத்தி செய்தது.இவ்வாலை ஆண்டிற்கு 44 மில்லியன் டன் பிளாஸ்டிக் பொருட்களையும் (polypropylene) உற்பததி செய்கிறது.தற்போது இவ்வ்வாலை ஆண்டிற்கு 14.65 மில்லியன் டன் பாறை எண்ணெய்யை சுத்திகரித்து பெட்ரோல், டீசல், மண்ணெண்ணெய், வானூர்தி பெட்ரோல், எரிவாயு & பெட்ரோ-வேதியல் பொருட்களை உற்பத்தி செய்கிறது. 2020ஆம் ஆண்டில் இவ்வாலையின் ஆண்டு வருமானம் ₹60,062.02 கோடி ரூபாய் (US$8.4 பில்லியன்) ஆக உயர்ந்துள்ளது.

30 ஆகஸ்டு 2018 அன்று  எண்ணெய் மற்றும் இயற்கை எரிவாயுக் கழகம் இவ்வாலையின் நிர்வாகத்தை இந்துஸ்தான் பெட்ரோலிய நிறுவனத்திற்கு மாற்றியது.
## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
## மேற்கோள்கள்

*http://newskarnataka.com/mangalore/20000-youths-to-benefit-from-plastic-and-polymer-park-in-mangaluru

## வெளி இணைப்புகள்
* Official Website of the MRPL 

பகுப்பு:இந்தியாவில் எண்ணெய் தூய்விப்பாலைகள்
 பகுப்பு:இந்தியப் பெட்ரோலியம் மற்றும் எரிவாயு நிறுவனங்கள்
பகுப்பு:தட்சிண கன்னட மாவட்டம்
தலைஞாயிறு - 1

**தலைஞாயிறு - 1** *(TNR 1), பரம்பரைப் பெயர்; *'திருத்துறைப்பூண்டி கார்*' (Thiruthuraipoondikar)* எனப்படும் இந்த நெல் வகை, நல்விதைத் தேர்வு முறையில் உருவாக்கப்பட்ட தமிழ்நாட்டின் நெல் வகையாகும். 

## வெளியீடு
தென்னிந்தியாவின் தமிழக நாகப்பட்டினம் மாவட்டம், வேதாரண்யம் வட்டத்தில் காவிரி கடைமடை பகுதியில் உள்ள, தலைஞாயிறு "ஆழ்நீர் ஆராய்ச்சி நிலையம்" 1964 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.

## பின்னணி
நீண்ட கால அளவில் அறுவடைக்கு தயாராகும் இந்த நெல் வகை, 140 - 145 நாட்களில் அறுவடைக்கு வரக்கூடியதாக கருதப்படுகிறது.நீர்ப்பாசனம் செய்யப்படும் தாழ்வான நிலம், மற்றும்  ஆழமான நீர் நிலைக்கு ஏற்ற இது, தமிழ்நாடு மற்றும் புதுச்சேரி பகுதிகளில் சாகுபடி செய்ய  பரிந்துரைக்கப்படுகிறது. மேலும் நீண்ட தடித்த சிவப்பு  "ஆழநீர் நெற்பயிர்" அல்லது "ஆழ நீர் நெல் சாகுபடி"  என பொதுவாக கூறப்படும் இந்நெல் இரக்கத்தின் அரிசி, நீண்ட மற்றும்  தடித்த சிவப்பு நிறத்தில் காணப்படுகிறது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
புனித சூசையப்பர் பள்ளி

**புனித  சூசையப்பர் பள்ளி** (*St.Joseph's School*) என்பது தமிழ்நாட்டின், திண்டுக்கல்லில் அமைந்துள்ள ஒரு சுயநிதி இருபாலர் பள்ளியாகும். ஆறாம் வகுப்பு முதல் இது பெண்கள் மட்டும் படிக்கும் பள்ளி.

## வரலாறு
1983ஆம் ஆண்டு முதல் மே 2024 வரை மெட்ரிகுலேஷன் அங்கீகாரம் பெற்று செயல்பட்ட இப்பள்ளி 2024-2025 கல்வியாண்டில், நடுவண் இடைநிலைக் கல்வி வாரிய  இணைவுபெற்றது.

## இருப்பிடம்
இப்பள்ளி பழைய நீதி மன்றம் அருகில் அமைந்துள்ளது. 

## மேற்கோள்கள்

## வெளியிணைப்புகள்
*  

பகுப்பு:திண்டுக்கல் மாவட்டத்திலுள்ள தனியார் பள்ளிகள்
கே. காயத்ரி தேவி

**கே. காயத்ரி தேவி** (*K. Gayathri Devi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் மதுராந்தகம் நகரைச் சேர்ந்தவர். மருத்துவரான காயத்ரி தேவி இந்திய தேசிய காங்கிரசு கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மதுராந்தகம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1970 பிறப்புகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
ஏழைகாத்த அம்மன் கோவில்

**ஏழைகாத்த அம்மன் கோயில்**, தமிழ்நாட்டின் மதுரை மாவட்டம், மேலூர் வட்டத்தில் உள்ள வெள்ளலூர் ஊராட்சியில் அமைந்த வெள்ளலூர் கிராமத்தில் குடிகொண்டுள்ள அம்மன் கோயில் ஆகும்.
## திருவிழா
ஆண்டுதோறும் புரட்டாசி மாதத்தில் குறிப்பிட்ட  நாளன்று நடைபெறும் ஏழைகாத்த அம்மன் கோயில் திருவிழாவின் போது வெள்ளலூர் மற்றும் அதனைச் சுற்றியுள்ள கிராம மக்கள் 15 நாள் நோன்பு இருந்து அம்மனை வழிபடுபவர். திருவிழாவின் போது 12 சிறுமிகளை தெய்வங்களாக தேர்ந்தெடுக்கப்பட்டு வழிபடுவது வழக்கம். நடுத்தர வயதுடைய பெண்கள் மதுக்கலயம் ஏந்தி வெள்ளலூர் ஏழைகாத்த மாரியம்மன் கோவிலிலிருந்து, 8  கிலோமீட்டர் தொலைவில் உள்ள கோவில்பட்டி கிராமத்தில் உள்ள பெரிய ஏழைகாத்த அம்மன் கோவிலுக்கு ஊர்வலமாக செல்வது வழக்கம். ஊர்வலத்தில் ஆண்கள், சிறுவர்கள் தங்கள் உடலில் வைக்கோலை பிரியைப் போர்த்திக் கொண்டும், முகத்தில் பல்வேறு வகையான முகமூடிகளை அணிந்து கொண்டும் நேர்த்திக்கடன் செலுத்துவர். பெண்கள் சிறிய பதுமைச் சிலைகளை ஏந்தியும், பூக்கூடைகளை சுமந்தும் ஊர்வலமாகச் சென்று  அம்மனுக்கு நேர்த்திக்கடன்  செலுத்துவர்.
## மேற்கோள்கள்

பகுப்பு:மதுரை மாவட்டத்திலுள்ள அம்மன் கோயில்கள்
உலுகுல்லி

**உலுகுல்லி** (*Ulugulli*) என்பது இந்தியாவின் தென் மாநிலமான கருநாடகாவில் உள்ள ஒரு கிராமமாகும். இக் கிராமம் குடகு மாவட்டத்தில் சோமவாரப்பேட்டை வட்டத்தில் அமைந்துள்ளது.

## மக்கள் தொகையியல்
2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, உலுகுல்லி கிராமத்தின் மக்கள் தொகை 7829ஆக இருந்தது. இம்மக்கள் தொகையில் 3859 ஆண்களும் 3970 பெண்களும் இருந்தனர். உலுகுல்லி ​​கிராமத்தில் 0-6 வயதுடைய குழந்தைகள் 851 பேர் இருந்தனர். கிராமத்தின் மொத்த மக்கள் தொகையில் இது 10.87% ஆகும். ​​கிராமத்தின் சராசரி பாலின விகிதம் 1029 ஆகும். கருநாடக மாநில சராசரியான 973 என்பதை விட இது அதிகமாகும். மக்கள் தொகை கணக்கெடுப்பின்படி உலுகுல்லி கிராமத்தின் குழந்தை பாலின விகிதம் 956 ஆகும். இதுவும் கருநாடக சராசரியான 948 என்பதை விட அதிகமாகும்.

## மேலும் காண்க
* குடகு மாவட்டம்
* மங்களூர்
* கர்நாடக மாவட்டப் பட்டியல்

## மேற்கோள்கள்

## வெளி இணைப்புகள்
* http://Kodagu.nic.in/

பகுப்பு:கருநாடகச் சிற்றூர்கள்
பகுப்பு:குடகு மாவட்டம்
பகுப்பு:கர்நாடகாவிலுள்ள கிராமங்கள்
சு. புகழேந்தி

**சு. புகழேந்தி** (*S. Pugazhenthi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் நெல்லிக்குப்பம் நகரைச் சேர்ந்தவர். முதுகலைப் பட்டம் பெற்றுள்ள புகழேந்தி திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மதுராந்தகம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2016

## மேற்கோள்கள்

பகுப்பு:1972 பிறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
தாக்கேரி

**தாக்கேரி** (*Thakeri*) என்பது இந்திய மாநிலமான கர்நாடகாவின் குடகு மாவட்டத்தில் உள்ள ஒரு கிராமமாகும். இக்கிராமம்  சோமவாரப்பேட்டையிலிருந்து சுமார் 9 கி.மீ தொலைவில் அமைந்துள்ளது. காப்பித் தோட்டத்திற்கும் பிற விவசாய நடவடிக்கைகளுக்கும் இந்தக் கிராமம் பிரபலமானதாகும்.

## புவியியல்
. என்ற புவியியல் ஆள்கூறு அளவுகளில் கடல் மட்டத்திலிருந்து 1035 மீட்டர் (3396 அடிகள்) உயரத்தில் தாக்கேரி கிராமம் அமைந்துள்ளது.

## பயிர்கள்
தாக்கேரி கிராமத்தில் வாழும் மக்களின் முக்கிய தொழில் விவசாயம் ஆகும்.  காப்பி சாகுபடி அதிக அளவில்  மேற்கொள்ளப்பட்டு இங்கு காப்பி தோட்டங்கள் நிறைந்துள்ளன. இதைத் தவிர கருப்பு மிளகு, ஏலக்காய், வாழைப்பழம், இஞ்சி ஆகியவையும் தோட்டங்களில் வளர்க்கப்படுகின்றன. காப்பி தோட்டங்களில் நிழலுக்காக வளர்க்கப்படும் சில்வர் ஓக் மரங்கள் மரமாகவே விற்கப்படுகின்றன. இது தோட்டக்காரர்களுக்கு நல்ல வருவாயைப் பெற்று தருகிறது. ஆரஞ்சு, எலுமிச்சை மற்றும் இந்த குடும்பத்தின் பல வகை சிட்ரசு பழங்கள் இங்கு வளர்க்கப்படுகின்றன.

## மொழிகள்
இங்கு வசிக்கும் பெரும்பாலான மக்கள் கன்னடர்களாக இருந்தாலும், குடகு மொழி, துளு, ஆங்கிலம், இந்தி மற்றும் தமிழ் போன்ற பிற மொழிகளையும் மக்கள் புரிந்துகொள்கிறார்கள்.

## மேற்கோள்கள்
* மடிக்கேரி
* மங்களூர்
* விராசுப்பேட்டை

## மேற்கோள்கள்

பகுப்பு:கருநாடகச் சிற்றூர்கள்
பகுப்பு:கர்நாடகாவிலுள்ள கிராமங்கள்
கவுண்டர்பாளையம்

**கவுண்டர்பாளையம்** (*Gounderpalayam *) இந்தியாவின் தமிழ்நாடு மாநிலத்திலுள்ள சென்னை பெருநகர நகரத்தின் வடக்கு புறநகர் கிராமப் பகுதியாகும். திருவள்ளுர் மாவட்டத்தில் இப்பகுதி அமைந்துள்ளது. சேலம் மாவட்டத்தில் இதே பெயரில் ஒரு பகுதி  உள்ளது. அதன் அஞ்சல் குறியீட்டு எண் 636113 ஆகும்.

மீஞ்சூர் அருகே கொண்டகரை ஊராட்சியில் அடங்கியது கவுண்டர்பாளையம் கிராமம். இங்கு அருஞ்சுனை காத்த அய்யனார் கோவில், ஊராட்சி ஒன்றிய தொடக்கப்பள்ளி, பொதுவினியோக அலுவலகம் ஆகியவை உள்ளன.

## அமைவிடம்
சென்னையின் வடபகுதியில் மணலி நியூ டவுன் மற்றும் மிஞ்சூர் இடையே கவுண்டர்பாளையம் அமைந்துள்ளது. 2016 ஆம் ஆண்டில், திருவொற்றியூர் பொன்னேரி பஞ்செட்டி நெடுஞ்சாலையில் உள்ள கவுண்டர்பாளையத்தில் உள்ள முக்கிய சாலை, மழைக்காலங்களில் சேதமடைந்து, மோசமான போக்குவரத்து நெரிசலை ஏற்படுத்தியது. 

## மேற்கோள்கள்

பகுப்பு:சென்னை சுற்றுப் பகுதிகள்
பகுப்பு:திருவள்ளூர் மாவட்டம்
கண்டிகுண்ட வெங்கட பிரசாத்

**கண்டிகுண்ட வெங்கட பிரசாத்** (*Kandikunta Venkata Prasad*) (பிறப்பு 1971)இந்தியாவின் ஆந்திரப் பிரதேசத்தைச் சேர்ந்த ஓர் அரசியல்வாதி ஆவார். இவர் சிறீ சத்ய சாய் மாவட்டத்தில் உள்ள கதிரி சட்டமன்றத் தொகுதியின் சட்டமன்ற உறுப்பினராக உள்ளார். தெலுங்கு தேசம் கட்சியை வெங்கட பிரசாத் பிரதிநிதித்துவப்படுத்துகிறார். 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியானது பாரதிய சனதா கட்சி, சன சேனா கட்சியுடன் கூட்டணி வைத்து போட்டியிட்டபோது வெற்றி பெற்றார்.

## இளமையும் கல்வியும்
பிரசாத் கதிரியின் ராயச்சோடி சாலையைச் சேர்ந்தவர். இவரின் தந்தை கண்டிகுண்ட இரகுராமப்பா. இவர் கண்டிகுண்ட யசோதா தேவியை மணந்தார். 1980ஆம் ஆண்டு கர்னூல் மாவட்டம் நந்திகோட்கூரில் உள்ள அரசு ஆண்கள் உயர்நிலைப் பள்ளியில் பள்ளிப் படிப்பை முடித்தார். 1982ஆம் ஆண்டு அனந்தபூர் மாவட்டத்தில் உள்ள கதிரியில் உள்ள அரசு இளையோர் கல்லூரியில் இடைநிலைக் கல்வியினைப் பயின்றார். 1983 முதல் 1987 வரை கர்நாடகாவின் தாவனகேரில் உள்ள பாபுசி பொறியியல் தொழில்நுட்ப நிறுவனத்தில் இளநிலைத் தொழில்நுட்பக் கல்வியினைப் பயின்றார்.

## அரசியல் வாழ்க்கை
பிரசாத், 2024ஆம் ஆண்டு ஆந்திரப் பிரதேச சட்டப் பேரவைத் தேர்தலில் தெலுங்கு தேசம் கட்சியின் சார்பில் கதிரி சட்டமன்றத் தொகுதியில் போட்டியிட்டு வெற்றி பெற்று இரண்டாவது முறையாக சட்டமன்ற உறுப்பினர் ஆனார். இவர் இத்தேர்தலில் 1,03,610 வாக்குகள் பெற்றார். இவரது நெருங்கிய போட்டியாளரான ஒய். எசு. ஆர். காங்கிரசு கட்சியின் பி. எசு. மக்பூல் அகமதுவை 6,265 வாக்குகள் வித்தியாசத்தில் தோற்கடித்தார். முன்னதாக, இவர் 2009ஆம் ஆண்டு ஆந்திரப் பிரதேச சட்டப் பேரவைத் தேர்தலில் கதிரி சட்டமன்றத் தொகுதியிலிருந்து தெலுங்கு தேசம் கட்சி தொகுதியில் பட்டாள வெங்கடரமணனை 14,977 வாக்குகள் வித்தியாசத்தில் தோற்கடித்து வெற்றி பெற்றார். இடையில், 2014 மற்றும் 2019 சட்டமன்றத் தேர்தல்களில் ஒய். எசு. ஆர். காங்கிரசு கட்சி வேட்பாளர்களிடம் தோல்வியடைந்தார். 2014 ஆந்திரப் பிரதேச சட்டமன்றத் தேர்தலில் அட்டர் சந்த் பாசாவிடம் 968 வாக்குகள் வித்தியாசத்திலும், ஒய். எசு. ஆர். காங்கிரசு கட்சிக்கு ஆதரவான அலை காரணமாக 2019 ஆந்திரப் பிரதேச சட்டப் பேரவைத் தேர்தலில் பி. வி. சித்தா ரெட்டியிடம் 27,243 வாக்குகள் வித்தியாசத்திலும் தோல்வியடைந்தார்.

## தேர்தல் செயல்பாடு
### 2024

### 2009

 
 

## மேற்கோள்கள்

பகுப்பு:1971 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:வாழும் மக்கள்
அபுதாபி பேரங்காடி

**அபுதாபி பேரங்காடி** (*Abu Dhabi Mall*) ஐக்கிய அரபு அமீரகத்தின் மத்திய அபுதாபியில் அமைந்துள்ள ஒரு பேரங்காடியாகும். இது மே 15, 2001 ஆம் ஆண்டு மே மாதம் 15 ஆம் தேதியன்று இந்த பேரங்காடி திறக்கப்பட்டது. 200 எண்ணிக்கைக்கும் மேற்பட்ட கடைகள், உணவு அரங்கம் மற்றும் திரையரங்கம் ஆகியவை அங்காடிக்குள் இடம்பெற்றுள்ளன. பீச் ரோட்டானா என்ற பழமையான உல்லாச விடுதிக்கு அடுத்ததாக அபுதாபி பேரங்காடி அமைந்துள்ளது. உணவு விடுதியிலிருந்து நேரடி உள் நுழைவாயில் பேரங்காடியுடன் இணைக்கப்பட்டுள்ளது. செல்வந்தர்கள், சக்திவாய்ந்த நிறுவனங்கள் மற்றும் பிரபலங்களை பட்டியலிடும் போர்ப்சு இதழ் 2017 ஆம் ஆண்டு சனவரி மாதத்தில் அபுதாபி பேரங்காடியை அபுதாபியின் இரண்டாவது சிறந்த பேரங்காடி என்று அங்கீகரித்தது.

## மேற்கோள்கள்

## வெளி இணைப்புகள்
*Official website
*Abu Dhabi and UAE shopping malls – brief descriptions of shopping malls and facilities.
*Shopping Malls and Centers in Abu Dhabi – TEN Yellow Pages

பகுப்பு:அபுதாபி அமீரகம்
பகுப்பு:பேரங்காடிகள்
சிரத்தா சர்மா

**சிரத்தா சர்மா** (*Shraddha Sharma*) என்பவர் இந்தியாவின் உத்தராகண்டம் மாநிலம், டேராடூனைச் சேர்ந்த ஒரு பாடகி ஆவார். 1995 ஆம் ஆண்டு அக்டோபர் மாதம் 15 ஆம் தேதியன்று இவர் பிறந்தார். வளையொலியில் காணொளிகளை பதிவேற்றம் செய்வதன் மூலம் தனது வாழ்க்கையைத் தொடங்கினார்.  2011 ஆம் ஆண்டு ஏப்ரல் 30 ஆம் தேதி தனது 15 வயதில், விர்சா திரைப்படத்தில் இடம்பெற்ற "மெயின் தேனு சம்சவான் கி" என்ற பாடலின் மெல்லிசை மற்றும் அடிப்படை அமைப்பைத் தக்க வைத்துக் கொண்டு ஒரு தனித்துவமான பதிவை முதல் காணொளியாகப் பதிவேற்றினார்.

யுனிவர்சல் நிறுவனத்துடன் ஒரு பாடல் தொகுப்பு ஒப்பந்தத்திலும், வளையொளிகான ஓர் ஒப்பந்தத்திலும் கையெழுத்திட்டார்.

சிரத்தா சர்மாவின் பாடல் தொகுப்பு 2014 ஆம் ஆண்டு மார்ச்சு மாதம் 1 ஆம் தேதியன்று மும்பையில் நடந்த தொடக்க வலையொளி இரசிகர் விழாவில் வெளியிடப்பட்டது.  இராசுத்தே என்று பெயரிடப்பட்ட இந்த பாடல் தொகுப்பு பாப், ஆர்&பி, ராக்கு மற்றும் நடனம் ஆகிய வடிவங்களின் கலவையாகும்.  "இராசுத்தே" என்ற முன்னணி பாடலைத் தொடர்ந்து பெயரிடப்பட்ட இந்த பாடல் தொகுப்பு, சிரத்தா சர்மாவின் கூற்றுப்படி, அவருடைய வாழ்க்கையையும் எதிர்காலப் பாதையையும் பற்றியதாகும்.  ஆல்பத்தில் உள்ள அனைத்து பாடல்களையும் பாடலாசிரியர் அங்கூர் திவாரி எழுதினார்.

சிரத்தா சர்மா தனது "தம் மரோ தம்" காணொளியை வெளியிட்ட பிறகு, தனது அடுத்த தனிப்பாடல் தொகுப்பை இசையமைக்கத் திட்டமிட்டார்.

## பாடல்கள்

## மேற்கோள்கள்

## வெளி இணைப்புகள்

*
*
*

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:இந்தியப் பாடகிகள்
தாவோசெங் சூரிய வானொலி தொலைநோக்கி

**தாவோசெங் சூரிய வானொலி தொலைநோக்கி** (*Daocheng Solar Radio Telescope*) என்பது சீனாவில் உள்ள ஒரு வானொலி தொலைநோக்கி ஆகும். இத்தொலைநோக்கி 2023 ஆம் ஆண்டில் தனது செயல்பாடுகளைத் தொடங்கியது. சூரிய வானியலுக்குப் பயன்படுத்தப்படுகிறது. 6 மீட்டர் விட்டம் கொண்ட 313 பரவளைய வானலை வாங்கிகளைக் கொண்டுள்ளது. இவை ஒரு குறுக்கீட்டு வரிசையை உருவாக்குகின்றன.  வானலை வாங்கிகள் சமமாக இடைவெளி விட்டு 3.14 கிமீ சுற்றளவு கொண்ட ஒரு வட்டத்தை உருவாக்குகின்றன. வட்டத்தின் மையத்தில் 100 மீட்டர் உயரமான அளவுத்திருத்த வனலை வாங்கி ஒன்று உள்ளது. கரோனல் நிறை வெளியேற்ற நிகழ்வுகளைக் கண்டறிவதற்காக தொலைநோக்கி செயல்பாட்டு அதிர்வெண்கள் 150 மெகா எர்ட்சு முதல் 450 மெகா எர்ட்சு வரை உள்ளன. இந்த தொலைநோக்கி சிச்சுவான் மாகாணத்தில் உள்ள கிங்காய்-திபெத்திய பீடபூமியில் அமைந்திருக்கும் மலைகளில் அமைந்துள்ளது. சீன மெரிடியன் விண்வெளி வானிலை கண்காணிப்பு திட்டம் II இத்தொலை நோக்கியை இயக்குகிறது. 2023 ஆம் ஆண்டு நிலவரப்படி, இத்தொலைநோக்கி செயல்பாட்டில் உள்ள ஒரு மிகப்பெரிய சூரிய தொலைநோக்கியாகும். இதன் கட்டுமானம் 2021 ஆம் ஆண்டில் தொடங்கி 2022 ஆம் ஆண்டில் முடிவடைந்தது. தொலைநோக்கியின் செயல்பாடுகள் 2023 ஆம் ஆண்டு சூன் மாதத்தில் தொடங்கின.



## மேற்கோள்கள்

பகுப்பு:வானொலி தொலைநோக்கிகள்
போசு வினை

**போசு வினை** (*Bosch reaction*) என்பது கார்பன் டை ஆக்சைடும் (CO2) ஐதரசனும் (H2) வினைபுரியும் ஒரு வினையூக்க வேதியியல் வினையாகும்.  இவ்வினையில் தனிம கார்பன் (கிராபைட்டு), நீர் மற்றும் முதலீடு செய்யப்பட்ட வெப்பம் (10%) ஆகியவை உருவாகின்றன. CO2 பொதுவாக ஒரு வினையூக்கியின் (எ.கா. இரும்பு (Fe)) முன்னிலையில் ஐதரசனால் கார்பனாகக் குறைக்கப்படுகிறது. மேலும் இதற்கு 530–730 °செல்சியசு வெப்பநிலை (986–1,346 °பாரங்கீட்டு) நிலை தேவைப்படுகிறது. 

இவ்வினையின் ஒட்டுமொத்த வினை வருமாறு:
:CO2(வாயு) + 2 H2(வாயு) → C(திண்மம்) + 2 H2O(நீர்மம்)

மேலே உள்ள வினை உண்மையில் இரண்டு வினைகளின் விளைவாகும். முதல் வினை, தலைகீழ் நீர் வாயு மாற்ற வினை. இவ்வினை வேகமான ஒன்றாகும்:

:CO2 + H2 → CO + H2O

இரண்டாவது வினை வீதத்தை நிர்ணயிக்கும் படியாகும்:

:CO + H2 → C + H2O

650 °செல்சியசு வெப்பநிலையில் வினைபுரியும் ஒவ்வொரு கிராம் கார்பன் டை ஆக்சைடுக்கும் ஒட்டுமொத்த வினை 2.3×103 யூல்களை உருவாக்குகிறது. வினை வெப்பநிலை 450 முதல் 600 °செல்சியசு வெப்பநிலை வரை இருக்கும்.

இரும்பு, கோபால்ட்டு அல்லது நிக்கல் வினையூக்கியின் முன்னிலையில் இந்த வினையை துரிதப்படுத்தலாம். உருத்தேனியமும் வினையை விரைவுபடுத்த உதவுகிறது.

## பயன்பாடுகள்
சபாட்டியர் வினையுடன் சேர்ந்து, போசு வினை கார்பன் டை ஆக்சைடை அகற்றுவதற்கும் ஒரு விண்வெளி நிலையத்தில் சுத்தமான நீரை உருவாக்குவதற்கும் பயன்படும் ஒரு வழியாக ஆய்வு செய்யப்படுகிறது.

முடுக்கி நிறை நிறமாலை அளவியல் மூலம் ரேடியோகார்பன் காலக்கணிப்புக்கான கிராபைட்டை உற்பத்தி செய்வதற்கும் போசு வினை பயன்படுத்தப்படுகிறது.

விண்வெளி நிலையத்தில்  உயிர் வாழ்வைப் பராமரிப்பதில் போசு வினையைப் பயன்படுத்துவதற்கான ஆய்வு நடைபெற்று வருகிறது. போசு வினையானது முற்றிலும் மூடிய ஐதரசன் மற்றும் ஆக்சிசன் சுழற்சியை முன்வைக்கும்.  அணு கார்பனை மட்டுமே கழிவாகவும் இது உருவாக்குகிறது. ஆனால் இம்முறையின் அதிக தேவையான வெப்பநிலையை பராமரிப்பதிலும் கார்பன் படிவுகளை முறையாக கையாள்வதிலும் உள்ள சிரமங்கள், ஒரு போசு உலை யதார்த்தமாக மாறுவதற்கு முன்பு கணிசமாக அதிக ஆராய்ச்சி தேவைப்படும் என்பதைக் குறிக்கிறது. ஒரு சிக்கல் என்னவென்றால், தனிம கார்பனின் உற்பத்தி வினையூக்கியின் மேற்பரப்பை மாசுபடுத்துகிறது, இது வினையின் செயல்திறனுக்கு தீங்கு விளைவிக்கும்.

எழுத்தாளர் பால் பிர்ச்சின் கூற்றுப்படி, போசு வினையானது வெள்ளி கிரகத்தின் வளிமண்டலத்தில் உள்ள கார்பன் டை ஆக்சைடின் அளவைக் குறைப்பதன் மூலம் அதன் நிலப்பரப்பை உருவாக்கப் பயன்படுத்தப்படலாம்.

## மேற்கோள்கள்

## வெளி இணைப்புகள்
*A carbon dioxide reduction unit using Bosch reaction

பகுப்பு:பெயர் வினைகள்
பகுப்பு:ஐதரசன்
பகுப்பு:கரிம ஒடுக்க-ஏற்ற வினைகள்
யக்ஞசேனி

***யக்ஞசேனி: [[திரௌபதி|திரௌபதியின்]] கதை*** (*Yajnaseni: the story of Draupadi*)  என்பது 1984 இல் பிரதிபா ராய் எழுதிய  ஒடியா மொழி புதினமாகும். இதன் கதை *[[மகாபாரதம்|மகாபாரத]]* காவியத்தின் நாயகியான  திரௌபதியை மையமாகக் கொண்டதாகும். *யக்ஞசேனி* என்ற பெயருக்கு நெருப்பிலிருந்து பிறந்தவள் என்று பொருளாகும். இந்தப் புத்தகம் ஆங்கிலம், இந்தி, மலையாளம், கன்னடம், மராத்தி, அசாமி, பெங்காலி, நேபாளி, ஹங்கேரியன் உள்ளிட்ட பல்வேறு மொழிகளில் மொழிபெயர்க்கப்பட்டுள்ளது. இதை தமிழில் இரா. பாலச்சந்திரன் *திரௌபதியின் கதை* என்ற பெயரில் மொழிபெயர்த்துள்ளார்.

இது நேபாளி மொழியில் சுமன் போக்ரெல் என்பவரால் நாடகமாக எழுதப்பட்டுள்ளது.

இந்தப் புதினமானது கிருட்டிணனுக்கு திரௌபதி எழுதும் கடிதம் எழுதுவது போல உருவாக்கபட்டுள்ளது. புதினத்தில் திரௌபதி தன்னை முழுமையாக புரிந்தவராக கிருட்டிணனை மட்டும் நினைக்கிறாள். எனவே அவருக்கு கடிதம் எழுதுகிறாள். இதில் மகாபாரதத்தில் இல்லாத சில கற்பனை நிகழ்வுகளும், பாத்திரங்களும் இணைக்கப்பட்டுள்ளன.

## விருதுகள்

* சரளா விருது, 1990 
* மூர்த்திதேவி விருது, 1991 

## மேற்கோள்கள்

## வெளி இணைப்புகள்
*http://indiatoday.intoday.in/story/odia-writer-pratibha-ray-named-for-jnanpith-award/1/239724.html
*http://www.zapondo.com/book-review-yajnaseni-by-pratibha-ray

பகுப்பு:மகாபாரதத்தை அடிப்படையாகக் கொண்ட புதினங்கள்
குஜராத் எண்ணெய் சுத்திகரிப்பு ஆலை

**குஜராத் எண்ணெய் சுத்திகரிப்பு ஆலை** (*Gujarat Refinery*), இந்தியாவின் குஜராத் மாநிலத்தின் வடோதரா நகரத்திற்கு அருகில் உள்ள கோயாலி எனுமிடத்தில் அமைந்துள்ளது.   இந்தியன் ஆயில் கார்பரேசனுக்கு சொந்தமான இவ்வாலை 1965ஆம் ஆண்டு முதல் இயங்குகிறது.  நடத்துகிறது..2020ஆம் ஆண்டு முதல் இவ்வாலை ஆண்டிற்கு 18 மில்லியன் டன் பாறை எண்ணெய்யை பெட்ரோலியப் பொருட்களாக சுத்திகரிக்கும் ஆற்றல் பெற்றுள்ளது.  
## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
* இந்தியன் ஆயில் கார்பரேசன் 
## மேற்கோள்கள்

## வெளி இணைப்புகள்
* Indian Oil Corporation Limited
* IndianOil Express
* IndianOil Tenders
* Gujarat Refinery

பகுப்பு:இந்தியாவில் எண்ணெய் தூய்விப்பாலைகள்
பகுப்பு:வடோதரா மாவட்டம்
பரவுனி எண்ணெய் சுத்திகரிப்பு ஆலை

**பரவுனி எண்ணெய் சுத்திகரிப்பு ஆலை** (*Barauni Refinery*), இந்தியாவின் பீகார் மாநிலத்தின் பேகூசராய் மாவட்டத்தில் உள்ள பரவுனி நகரத்தில் பாறை எண்ணெய்யை சுத்திகரித்து, பெட்ரோலியப் பொருட்கள் மற்றும் செயற்கை உரங்களை உற்பத்தி செய்யும் ஆகும். இந்தியன் ஆயில் கார்பரேசன், சோவியத் ஒன்றியத்துடன் இணைந்து  இவ்வாலையை 49.4 கோடி ரூபாய் செலவில்  சூலை 1964ஆம் ஆண்டில் நிறுவியது.

துவக்கத்தில் இவ்வாலையின் பெட்ரோலியப்  பொருட்களின் உற்பத்தி ஆண்டிற்கு  1&nbsp;மில்லியன் டன்களாக இருந்தது. 1969ஆம் ஆண்டில் ஆண்டிற்கு 3 மில்லியன் டன்கள் அளவிற்கு பெட்ரோலியப் பொருட்களை உற்பத்தி செய்தது.
இவ்வாலையின் தற்போது பெட்ரோலியப் பொருட்களின் உற்பத்தி ஆண்டிற்கு 6.100 மில்லியன் டன்களாக உயர்ந்துள்ளது. இந்தியன் ஆயில் கார்பரேசன் இவ்வாலை $1.94 பில்லியன் செலவில் விரிவு படுத்தி ஆண்டிற்கு,  ஆண்டிற்கு 9 மில்லியன் டன்  பெட்ரோலியப் பொருட்களை உற்பத்தி செய்ய திட்டமிட்டுள்ளது.
## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
* இந்தியன் ஆயில் கார்பரேசன் 
## மேற்கோள்கள்

## வெளி இணைப்புகள்

* Barauni Refinery in IOC 

பகுப்பு:இந்தியாவில் எண்ணெய் தூய்விப்பாலைகள்
பகுப்பு:பேகூசராய் மாவட்டம்
குவகாத்தி எண்ணெய் சுத்திகரிப்பு ஆலை

**குவகாத்தி எண்ணெய் சுத்திகரிப்பு ஆலை** (*Guwahati Refinery*), வடகிழக்கு  இந்தியாவின் அசாம் மாநிலத்தின் காமரூப் நகர மாவட்டத்தில் உள்ள குவகாத்தி நகரத்தின் அருகே *நூன்மதி* எனுமிடத்தில் பாறை எண்ணெய்யை சுத்திகரித்து  பெட்ரோலியப் பொருட்களை உற்பததி செய்கிறது. இவ்வாலையை உருமேனியா நாட்டு உதவியுடன்  இந்தியன் ஆயில் கார்பரேசன் 1 சனவரி 1962 முதல் செயல்படுத்துகிறது.

இவ்வாலை பாறை எண்ணெய்யிலிருந்து ஆண்டிற்கு 1 மில்லியன் டன் பெட்ரோல், டீசல், மண்ணெண்ணெய், திரவ பெட்ரோலிய வாயு, கற்கரி, வானூர்தி எரிபொருள், செயற்கை உரங்கள் போன்ற பெட்ரோலியப் பொருட்களை உற்பத்தி செய்கிறது.
## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
*இந்தியன் ஆயில் கார்பரேசன்
## மேற்கோள்கள்

## வெளி இணைப்புகள்
*
*
*http://timesofindia.indiatimes.com/articleshow/22979919.cms

பகுப்பு:இந்தியாவில் எண்ணெய் தூய்விப்பாலைகள்
பகுப்பு:காமரூப் மாநகர மாவட்டம்
செசர்மா

***செசர்மா*** (*Sesarma*) என்பது அமெரிக்காவில் மட்டும் காணப்படும் அகணிய உயிரிகளைக் கொண்டுள்ள நிலப்பரப்பு நண்டுகளின் ஒரு பேரினமாகும். இந்தப் பேரினத்தில் உள்ள பல சிற்றினங்கள் சதுப்புநிலங்களில் வாழ்கின்றன. இவை முழுமையாக நிலப்பரப்பு வாழ் உயிரினங்களாக பரிணமித்துள்ளன. அதாவது முட்டையிடுவதற்கு கூட இவை கடலுக்குத் திரும்ப வேண்டியதில்லை. ஆரம்பத்தில் இங்கு பேரினத்தின் கீழ் வைக்கப்பட்ட பல சிற்றினங்கள் இப்போது செசர்மிடேயின் பிற வகைகளிலும், சில சந்தர்ப்பங்களில் கிராப்சோயிடேவின் பிற இடங்களிலும் வைக்கப்பட்டுள்ளன.

*செசர்மாவில்* பின்வரும் சிற்றினங்கள் உள்ளன:

* *செசர்மா அபியோகுடா* இசுகுபார்ட் & சான்ட்ல், 2014 

* *செசர்மா அக்குவாடோரியால்* ஓர்ட்மேன், 1894
* *செசர்மா ஆயடும்* ரீமர் & டீசல், 1998
* *செசர்மா பைடெண்டடம்* பெனடிக்ட், 1892
* *செசர்மா குக்கீ* கார்ட்னோல், 1971
* *செசர்மா கிராசிப்சு* கேனோ, 1889
* *செசர்மா குராகோயன்சி* டீ. மேன், 1892
* *செசர்மா டால்பினம்* சூபார்ட் & டீசல், 1998
* *செசர்மா போசாரம்* ரெய்மர், டீசல் & டர்கே, 1997
* *செசர்மா ஜார்விசி* இரத்பன், 1913
* *செசர்மா மெரிடீசு* ஷுபார்ட் & கொல்லர், 2005
* *செசர்மா ரெக்டம்* ராண்டால், 1840
* *செசர்மா ரெட்டிகுலட்டம்* (சொல், 1817)
* *செசர்மா ரைசோபோரா* ராத்பன், 1906
* *செசர்மா ரூபினோஃபோரம்* அபேல், 1973
* *செசர்மா சல்காட்டம்* சுமித், 1870
* *செசர்மா வெர்லேயி* இரத்பன், 1914
* *செசர்மா விண்ட்சர்* டர்கே & டீசல், 1994
* *சேசர்மா என்.ஆர். ரெட்டிகுலேட்டம்*, *செசர்மா ரெட்டிகுல*த்துடன் தொடர்புடைய விவரிக்கப்படாத இனங்கள்

## மேற்கோள்கள்

பகுப்பு:நண்டு பேரினங்கள்
ஹல்டியா எண்ணெய் சுத்திகரிப்பு ஆலை

**ஹல்டியா எண்ணெய் சுத்திகரிப்பு ஆலை** (*Haldia Refinery*), இந்தியாவின் மேற்கு வங்காள மாநிலத்தின் கிழக்கு மிட்னாப்பூர் மாவட்டத்தில் உள்ள ஹல்டியா எனும் ஊரில் அமைந்த பாறை எண்ணெய்யை சுத்திகரித்து பெட்ரோலியப் பொருட்களை உற்பத்தி செய்யும் ஆலை ஆகும். இவ்வாலை பாறை எண்ணெய்யிலிருந்து ஆண்டிற்கு 8 மில்லியன் டன் பெட்ரோல், டீசல், மண்ணெண்ணெய், திரவ பெட்ரோலிய வாயு, கற்கரி, நெய்தை, வானூர்தி எரிபொருள், செயற்கை உரங்கள் போன்ற பெட்ரோலியப் பொருட்களை உற்பத்தி செய்கிறது இவ்வாலை 1975 ஆண்டில் நிறுவப்பட்டது.

## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
*இந்தியன் ஆயில் கார்பரேசன்
## மேற்கோள்கள்

## வெளி இணைப்புகள்
* Haldia Refinery
* IndianOil Refining

பகுப்பு:இந்தியாவில் எண்ணெய் தூய்விப்பாலைகள்
பகுப்பு:கிழக்கு மிட்னாபூர் மாவட்டம்
அனுமான் திப்பா

**அனுமான் திப்பா** (*Hanuman Tibba*)  இந்தியாவின் இமாச்சலப் பிரதேச மாநிலத்தின் காங்க்ரா மாவட்டத்தில் உள்ள மிக உயரமான மலை சிகரமாகும்.  இச்சிகரம் இமாச்சலப் பிரதேசத்தில் உள்ள தௌலதார் மலைத்தொடரில் கடல் மட்டத்திலிருந்து 5,982 மீட்டர் (19,626 அடி) உயரத்தில் அமைந்துள்ளது. அனுமான் திப்பா சிகரம் மணாலியின் வடமேற்கிலும் சோலாங் பள்ளத்தாக்கின் கிழக்கிலும் அமைந்துள்ளது. இச்சிகரத்தின் வடக்கே, டைன்டுகா கணவாயும் தெற்கே மணாலி கணவாயும் அமைந்துள்ளன. இந்தக் கணவாய்கள் காங்க்ரா மாவட்டத்திற்கும் குலு மாவட்டத்திற்கும் இடையிலான மாவட்ட எல்லையை உருவாக்குகின்றன. ஒரு பிரபலமான உள்ளூர் சிகரமான இச்சிகரம் செங்குத்தான பிரமிடை ஒத்திருக்கிறது. அடிப்படை முகாம் தளத்திலிருந்து செங்குத்தாக, செங்குத்து உயர்வாக இருப்பதும் குறிப்பிடத்தக்க அம்சமாகும். இதன் மேற்கு முகம், "மேற்கு பக்கமலை வழியாக ஏற பல முயற்சிகளுக்கு சமீபத்தில் ஒரு தளமாக இருந்து வருகிறது. ஒரு செங்குத்தான, நீடித்த பாறை அம்சமான இது பெரும்பாலும் காற்று மற்றும் கரடுமுரடான பனிக்கட்டிகள் ஆகியவற்றால் வெளிப்படும். இந்த முகம் மற்றும் வடக்கு முகம் வழியாக செல்லும் நேரடி வழி இன்னும் ஏறப்படவில்லை. பெரிய  இமயமலையின் ஆல்பைன் சங்கத்தின் சமீபத்திய குறிப்பிடத்தக்க முயற்சியில், 4 மலையேற்ற வீரர்கள் இந்த பாதை வழியாக ஏற முயன்றனர். ஆனால் 5,720 மீ (18,770 அடி) உயரத்தில் பனி நிலைமைகளால் தடையேற்பட்டு தோற்கடிக்கப்பட்டனர்.

ஆரம்பத்தில் வெர்னர் மெர்க்கல் ரோத்து மற்றும் சக உறுப்பினர்கள் கிட்டத்தட்ட 5,500 மீ (18,000 அடி) உயரத்தில் சுமார் 58 மீட்டர் பாறை பாதையில் ஏறியதாக வந்த செய்திகளைச் சுற்றி சில சர்ச்சைகள் எழுந்தன. பின்னர் ஓர் ஆத்திரிய ஏறும் குழுவினர் அதை அறிக்கை செய்து சரிபார்த்தபோது இந்தக் கூற்று ஏற்றுக்கொள்ளப்பட்டது.

## மேற்கோள்கள்

பகுப்பு:இமாச்சலப் பிரதேச மலைகள்
மெட்டாசெசர்மா

**மெட்டாசெசர்மா** (*Metasesarma*) என்பது *செசார்மிடே* குடும்பத்தைச் சேர்ந்த நண்டுகளின் ஒரு பேரினம் ஆகும்.

கடல் உயிரினங்களின் உலகப் பதிவு, உலகளாவிய பல்லுயிர் தகவல் வசதியின் படி இரண்டு சிற்றினங்கள் இப்பேரினத்தின் கீழ் பட்டியலிடப்பட்டுள்ளன. அவை:

* *மெட்டாசெசர்மா ஆப்ரி* (ஏ. மில்னே-எட்வார்ட்சு, 1869)
* *மெட்டாசெசர்மா ஒபெசம்* (டானா, 1851)

## மேற்கோள்கள்

பகுப்பு:நண்டு பேரினங்கள்
பகுப்பு:கணுக்காலிகள்
ப. இராசரத்தினம்

**ப. இராசரத்தினம்** (*P. Rajarathnam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் பாடலூர் கிராமத்தினைச் சேர்ந்தவர். முதுகலை வணிகவியல், இளநிலைச் சட்டப் படிப்பினை முடித்துள்ள இராசரத்தினம் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரம்பலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1961 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
உரூபி பாபா வனவிலங்கு சரணாலயம்

**உரூபி பாபா வனவிலங்கு சரணாலயம்** (*Rupi Bhaba Wildlife Sanctuary*)  இந்தியாவின் இமாச்சலப் பிரதேச மாநிலத்தின் கின்னௌர் மாவட்டத்தில் அமைந்துள்ள ஒரு பாதுகாக்கப்பட்ட பகுதியாகும். இச்சரணாலயம் 1982 ஆம் ஆண்டில் நிறுவப்பட்டது.  பாபா பள்ளத்தாக்கின் மேல் நீர்ப்பிடிப்புப் பகுதியில் சுமார் 503 சதுர கிமீ பரப்பளவுக்கு பரந்து விரிந்துள்ளது. கடல் மட்டத்திலிருந்து 1200 முதல் 1600 மீட்டர் உயரத்திற்கு இடையில் அமைந்துள்ளது.  மேற்கு இமயமலையின் இச்சரணாலயம் குறிப்பிடத்தக்க பகுதியாகும்.

மிதவெப்ப ஊசியிலைக் காடுகள் முதல் அல்பைன் புல்வெளிகள் வரை தாவரங்கள் காணப்படுகின்றன.  இமயமலை வரையாடு, கத்தூரி மான், மலையாடு, பழுப்புக் கரடி, பனிச்சிறுத்தை மற்றும் இமயமலை மோனல் உள்ளிட்ட பல்வேறு விலங்கினங்களுக்கு உரூபி பாபா வனவிலங்கு சரணாலயம் தாயகமாக உள்ளது.

இந்த சரணாலயம் பெரிய இமாலய தேசியப் பூங்காவை ஊசிப் பள்ளத்தாக்கு தேசிய பூங்காவுடன்  இணைக்கும் ஒரு வழித்தடமாகவும் செயல்படுகிறது. இதனால் பிராந்திய பல்லுயிர் பாதுகாப்பும் மேம்படுகிறது.

## மேலும் காண்க
* இந்தியச் சரணாலயங்கள்
* பெரிய இமாலய தேசியப் பூங்கா
* ஊசி பள்ளத்தாக்கு தேசிய பூங்கா

## மேற்கோள்கள்

பகுப்பு:இமாச்சலப் பிரதேச வனவிலங்கு காப்பகங்கள்
பகுப்பு:கின்னௌர் மாவட்டம்